
NABAVA SANITARNIH POTREPŠTINA ZA KRAJNJE KORISNIKE
U SKLOPU PROJEKTA „ I MI ZASLUŽUJEMO PRILIKU „

Sukladno Prilogu III. Postupci nabave za osobe koje nisu obveznici Zakona o javnoj nabavi, koji je sastavni dio Ugovora o dodjeli bespovratnih sredstava, kodni broj UP.02.1.1.05.0082 iz Poziva „ Zaželi – Program zapošljavanja žena“ ( UP.02.1.1.05 ) Hrvatski Crveni križ Gradsko društvo Crvenog križa Hrvatska Kostajnica, Josipa Marića 2, 44430 Hrvatska Kostajnica ( u daljnjem tekstu: Naručitelj ) dana 29.06.2018. godine objavljuje:
OBAVIJEST O NADMETANJU
1. Podaci o naručitelju:
Naručitelj: HRVATSKI CRVENI KRIŽ GRADSKO DRUŠTVO CRVENOG KRIŽA HRVATSKA KOSTAJNICA
Adresa: Josipa Marića 2, 44430 Hrvatska Kostajnica
OIB: 57102461553
Telefon: +385 44 851 080
Internet adresa: www.gdckhrvatskakostajnica.hr
Elektronička pošta: gdckhrvatskakostajnica@gmail.com

2. Evidencijski broj nabave
1 – 2018


3. Vrsta postupka javne nabave
Vrsta postupka nabave je postupak iz članka 5.4. ( Javno nadmetanje ), Priloga III. Ugovora o dodjeli bespovratnih sredstava, kodni broj: UP.02.1.1.05.0082, Postupci nabave za osobe koje nisu obveznici zakona o javnoj nabavi.
4. Osnovne informacije o predmetu nabave
Predmet nabave su paketi sanitarnih potrepština sukladno Troškovniku ( Prilog 3.) koji je sastavni dio ove Obavijesti o nabavi.
Predmet nabave nije podijeljen u grupe te je Ponuditelj u obvezi ponuditi cjelokupan predmet nabave, odnosno ponuda mora sadržavati sve stavke iz Troškovnika ( Prilog 3. ).
Količine su okvirne, a nalaze se u Troškovniku ( Prilog 3. ).
Stvarna količina realizirana tijekom provedbe Ugovora o nabavi roba može biti veća ili manja od okvirne količine. Ukupna plaćanja bez PDV-a na temelju svih izdanih mjesečnih računa ne smiju prelaziti procijenjenu vrijednost nabave.
5. Dokumentacija za nadmetanje
Obavijest o nabavi kao i cjelokupna Dokumentacija za nadmetanje dostupna je za besplatno preuzimanje na mrežnoj stranici: www.struktrunifondovi.hr i internetskoj stranici Hrvatskog Crvenog križa Gradsko društvo Crvenog križa Hrvatska Kostajnica: www.gdckhrvatskakostajnica.hr.
6. Rok za dostavu ponuda
Rok za dostavu ponuda je 13. srpnja 2018. godine u 11:00 sati. Smatrat će se da su pravovremeno dostavljene one ponude koje do navedenog roka budu zaprimljene od strane Naručitelja na adresu: Hrvatski Crveni križ Gradsko društvo Crvenog križa Hrvatska Kostajnica, Josipa Marića 2, 44430 Hrvatska Kostajnica.
7. Jezik na kojem ponuda mora biti pripremljena i dostavljena
Ponude se moraju izraditi na hrvatskom jeziku i latiničnom pismu. Sva dokumentacija koja se prilaže uz ponudu mora biti na hrvatskom jeziku. Ukoliko je Ponuditelj registriran izvan Republike Hrvatske ili je dokument na stranom jeziku, uz prilaganje dokumenata na stranom jeziku, Ponuditelj je dužan uz svaki dokument priložiti i ovjereni prijevod na hrvatskom jeziku.




8. Elektronička adresa na kojoj se mogu zatražiti dodatne informacije
Kontakt osoba: Jasna Cetinjanin, e-mail: jasna.cetinjanin@gdckhrvatskakostajnica.hr

9. Dodatne informacije i objašnjenja te izmjena dokumentacije o nabavi
Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Dokumentaciju za nadmetanje.
Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5.) dana prije dana u kojem ističe rok za dostavu ponuda u postupku javnog nadmetanja. Zahtjev je pravodoban ako je dostavljen Naručitelju najkasnije tijekom sedmog (7.) dana prije dana u kojem ističe rok za dostavu ponuda u postupku javnog nadmetanja.
Naručitelj se obvezuje odgovoriti na zahtjev za pojašnjenjem i dodatnim informacijama vezanim za Dokumentaciju o nabavi isključivo ako su zahtjevi pravovremeni te dostavljeni putem elektroničke pošte na adresu kontakt osobe: jasna.cetinjanin@gdckhrvatskakostajnica.hr s naznakom evidencijskog broja nabave.
[bookmark: _GoBack]Odgovore na pitanja i pojašnjenja Naručitelj će staviti na raspolaganje na istim internetskim stranicama na kojima je dostupna i osnovna dokumentacija o nabavi ( na mrežnoj stranici: www.strukturnifondovi.hr i internetskoj stranici Hrvatskog Crvenog križa Gradsko društvo Crvenog križa Hrvatska Kostajnica: www.gdckhrvatskakostajnica.hr )

